


**ข้อบัญญัติองค์การบริหารส่วนตำบลนาสี**

**เรื่อง หลักเกณฑ์การคัดแยกมูลฝอย พ.ศ. ๒๕๖3**

**ของ**

**องค์การบริหารส่วนตำบลนาสี**

**อำเภอสุวรรณคูหา จังหวัดหนองบัวลำภู**



**ประกาศองค์การบริหารส่วนตำบลนาสี**

**เรื่อง การประกาศใช้ข้อบัญญัติองค์การบริหารส่วนตำบลนาสี**

**เรื่อง หลักเกณฑ์การคัดแยกมูลฝอย พ.ศ. 2563**

-----------------------------------------

ด้วยสภาองค์การบริหารส่วนตำบลนาสี ได้มีมติให้ความเห็นชอบร่างข้อบัญญัติองค์การบริหารส่วนตำบลนาสี เรื่อง หลักเกณฑ์การคัดแยกมูลฝอย พ.ศ. 2563 ในการประชุมสภาองค์การบริหารส่วนตำบลนาสี สมัยสามัญ สมัยที่ 1 ประจำปี พ.ศ. 2563 เมื่อวันที่ 3 กุมภาพันธ์ พ.ศ. 2563 และนายอำเภอสุวรรณคูหา ได้พิจารณาให้ความเห็นชอบตามมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ.2537 และที่แก้ไขเพิ่มเติม เรียบร้อยแล้ว เมื่อวันที่ 2 เมษายน 2563

อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม ประกอบมาตรา ๒๐ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕ แห่งพระราชบัญญัติการสาธารณสุข พ.ศ. ๒๕๓๕ บัญญัติให้กระทำได้โดยอาศัยอำนาจตามบทบัญญัติแห่งกฎหมาย องค์การบริหารส่วนตำบลนาสี จึงขอประกาศใช้ข้อบัญญัติองค์การบริหารส่วนตำบลนาสี เรื่องหลักเกณฑ์การคัดแยกมูลฝอย พ.ศ. 2563

จึงประกาศให้ทราบโดยทั่วกัน

ประกาศ ณ วันที่ 9 เดือน เมษายน พ.ศ. ๒๕๖3

(นายวิเชียร พูดเพราะ)

นายกองค์การบริหารส่วนตำบลนาสี

**บันทึกหลักการและเหตุผล**

**ประกอบข้อบัญญัติองค์การบริหารส่วนตำบลนาสี**

**เรื่อง หลักเกณฑ์การคัดแยกขยะมูลฝอย พ.ศ. 2563**

**.............................................................**

# หลักการ

ให้มีข้อบัญญัติว่าด้วยหลักเกณฑ์การคัดแยกขยะมูลฝอย

## เหตุผล

เพื่อประโยชน์ในการรักษาความสะอาดและการจัดระเบียบในการคัดแยก เก็บ ขน และกำจัด สิ่งปฏิกูลและมูลฝอยในเขตองค์การบริหารส่วนตำบลนาสี จึงอาศัยอำนาจตามความในมาตรา 71 วรรคหนึ่ง แห่งพระราชบัญญัติสภาตำบล และองค์การบริหารส่วนตำบล พ.ศ. 2537 ซึ่งแก้ไขเพิ่มเติมโดยพระราชบัญญัติ สภาตำบล และองค์การบริหารส่วนตำบล (ฉบับที่ 5) พ.ศ. 2546 และมาตรา 34/3 (2) แห่งพระราชบัญญัติ รักษาความสะอาด และความเป็นระเบียบเรียบร้อยของบ้านเมือง พ.ศ. 2535 ซึ่งแก้ไขเพิ่มเติมโดยพระราชบัญญัติรักษาความสะอาดและความเป็นระเบียบเรียบร้อยของบ้านเมือง (ฉบับที่ 2) พ.ศ. 2560 และสร้างความตระหนักและความรู้แก่ประชาชนในการคัดแยกขยะ ให้ประชาชนมีส่วนรับผิดชอบในการจัดการขยะมูลฝอย ณ แหล่งกำเนิดมูลฝอย จึงตราข้อบัญญัติองค์การบริหารส่วนตำบลนาสี เรื่องหลักเกณฑ์การคัดแยกขยะมูลฝอย พ.ศ. 2563 เพื่อบังคับใช้ในเขตองค์การบริหารส่วนตำบลนาสี

**ข้อบัญญัติองค์การบริหารส่วนตำบลนาสี**

**เรื่อง หลักเกณฑ์การคัดแยกมูลฝอย**

**พ.ศ. 2563**

**…………………………….**

โดยที่เป็นการสมควรตราข้อบัญญัติองค์การบริหารส่วนตำบลนาสี ว่าด้วยหลักเกณฑ์การคัดแยกมูลฝอย

อาศัยอำนาจตามความในมาตรา 71 แห่งพระราชบัญญัติสภาตำบล และองค์การบริหารส่วนตำบล พ.ศ. 2537 ซึ่งแก้ไขเพิ่มเติมโดยพระราชบัญญัติสภาตำบล และองค์การบริหารส่วนตำบล (ฉบับที่ 5) พ.ศ. 2546 และมาตรา 34/3 (2) แห่งพระราชบัญญัติรักษาความสะอาด และความเป็นระเบียบเรียบร้อยของบ้านเมือง พ.ศ. 2535 ซึ่งแก้ไขเพิ่มเติมโดยพระราชบัญญัติรักษาความสะอาดและความเป็นระเบียบเรียบร้อยของบ้านเมือง (ฉบับที่ 2) พ.ศ. 2560 องค์การบริหารส่วนตำบลนาสี โดยความเห็นชอบของสภาองค์การบริหารส่วนตำบลนาสี และนายอำเภอสุวรรณคูหา จึงตราข้อบัญญัติไว้ดังต่อไปนี้

ข้อ 1 ข้อบัญญัตินี้เรียกว่า “ข้อบัญญัติองค์การบริหารส่วนตำบลนาสี เรื่อง หลักเกณฑ์การคัดแยกมูลฝอย พ.ศ. 2563”

ข้อ 2 ข้อบัญญัตินี้ให้ใช้บังคับในเขตองค์การบริหารส่วนตำบลนาสี ตั้งแต่วันถัดจากวันประกาศ ในราชกิจจานุเบกษาเป็นต้นไป

ข้อ 3 ในข้อบัญญัตินี้

“มูลฝอย” หมายความว่า เศษกระดาษ เศษผ้า เศษอาหาร เศษสินค้า เศษวัตถุ ถุงพลาสติก ภาชนะ ที่ใส่อาหาร เถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่นและ หมายความรวมถึงมูลฝอยที่เป็นพิษหรืออันตรายจากชุมชน

“มูลฝอยอินทรีย์” หมายความว่า มูลฝอยที่ย่อยสลายได้ง่าย เช่น ซากหรือชิ้นส่วนของพืชและสัตว์ มูลสัตว์ เศษอาหาร หรือมูลฝอยอื่นๆ ที่ย่อยสลายได้ง่าย

“มูลฝอยนำกลับมาใช้ใหม่” หมายความว่า มูลฝอยที่สามารถนำกลับมาใช้ใหม่หรือนำมาผลิตเป็นผลิตภัณฑ์ใหม่ได้ ได้แก่ แก้ว กระดาษ โลหะ พลาสติก และวัสดุอื่นๆ

“มูลฝอยที่เป็นพิษหรืออันตรายจากชุมชน” หมายความว่า มูลฝอยที่ปนเปื้อนหรือมีส่วนประกอบของวัตถุ ที่อาจเป็นอันตรายหรือกระทบต่อสุขภาพอนามัยของบุคคล หรือมีผลกระทบต่อสิ่งแวดล้อม เช่น หลอดไฟ ถ่านไฟฉาย แบตเตอรี่ กระป๋องหรือภาชนะอื่นใดที่ใช้บรรจุสารเคมี หรือวัตถุที่อาจเป็นอันตราย ข้างต้น

“มูลฝอยทั่วไป” หมายความว่า มูลฝอยประเภทอื่น นอกเหนือจากมูลฝอยอินทรีย์ มูลฝอยที่นำกลับมา ใช้ใหม่ หรือมูลฝอยที่เป็นพิษหรือเป็นอันตรายจากชุมชน

“อาคาร” หมายความว่า ตึก บ้าน เรือน โรง ร้าน เรือ แพ ตลาด คลังสินค้า สำนักงาน หรือสิ่งปลูกสร้างอื่นๆ ซึ่งบุคคลอาจเข้าอยู่ หรือเข้าใช้สอยได้ และหมายความถึงอัฒจันทร์ เขื่อน ประตูน้ำ อุโมงค์ หรือป้าย ตามกฎหมายว่าด้วยการควบคุมอาคารด้วย

ข้อ 4 ให้เจ้าของหรือผู้ครอบครองอาคารคัดแยกมูลฝอยแต่ละประเภท ดังนี้

(1) มูลฝอยทั่วไป

(2) มูลฝอยอินทรีย์

(3) มูลฝอยนำกลับมาใช้ใหม่

(4) มูลฝอยที่เป็นพิษหรืออันตรายจากชุมชน

- 2 -

ข้อ 5 เจ้าของหรือผู้ครอบครองอาคารต้องบรรจุมูลฝอยที่คัดแยกแล้วแต่ละประเภทตามข้อ 4 ในถุงหรือภาชนะบรรจุมูลฝอย ให้เพียงพอเหมาะสมกับประเภทของมูลฝอยนั้น

ถุงสำหรับบรรจุมูลฝอยต้องมีความทนนาน ไม่ฉีกขาดง่าย ไม่รั่วซึง มีขนาดที่เหมาะสมสามารถเคลื่อนย้ายได้โดยสะดวก การบรรจุมูลฝอยลงในถุงต้องมีปริมาณที่เหมาะสม ปิดถุงด้วยการมัดหรือผนึกด้วยวิธีอื่นใดให้มิดชิด รวมทั้งจัดการป้องกันมิให้มูลฝอย น้ำ กลิ่น หรือสิ่งอื่นอันเกิดจากมูลฝอยตกหล่น รั่วไหลออกจากถุง

ภาชนะบรรจุมูลฝอยต้องทำจากวัสดุที่แข็งแรง ทนทาน ไม่รั่วซึม การบรรจุมูลฝอยลงในภาชนะบรรจุมูลฝอย เช่น ถังสำหรับใส่มูลฝอย ต้องบรรจุในปริมาณที่เหมาะสม ไม่ล้นออกนอกภาชนะ มีฝาปิดมิดชิด เพื่อมิให้มูลฝอย น้ำ กลิ่น หรือสิ่งอื่นอันเกิดจากมูลฝอยตกหล่น รั่วไหลออกจากภาชนะ และสัตว์และแมลงเข้าไปในภาชนะได้

ข้อ 6 มูลฝอยที่มีสภาพ ลักษณะ หรือขนาด ที่ไม่สามารถบรรจุในถุงหรือภาชนะบรรจุมูลฝอยได้ให้คัดแยกไว้ต่างหาก ตามประเภทของมูลฝอย โดยต้องจัดการให้ถูกสุขลักษณะ

ข้อ 7 ให้เจ้าของหรือผู้ครอบครองอาคารนำถุงหรือภาชนะบรรจุมูลฝอยที่คัดแยกประเภทไว้แล้วทิ้งตามวัน เวลา และสถานที่ที่องค์การบริหารส่วนตำบลนาสี ประกาศกำหนด

ข้อ 8 ผู้ใดฝ่าฝืนข้อบัญญัตินี้ มีโทษปรับไม่เกินห้าร้อยบาท

ข้อ 9 ให้นายกองค์การบริหารส่วนตำบลนาสี เป็นผู้รักษาการตามข้อบัญญัตินี้

ประกาศ ณ วันที่ เดือน เมษายน พ.ศ. 2563

(ลงนาม)

(นายวิเชียร พูดเพราะ)

นายกองค์การบริหารส่วนตำบลนาสี

อนุมัติ

(ลงนาม)

(นายจรูญ วิริยะสังวร)

ตำแหน่ง นายอำเภอสุวรรณคูหา

บันทึกข้อความ

องค์การบริหารส่วนตำบลนาสี (สำนักปลัด) นภ 757.01 27 มกราคม 2563

เสนอร่างข้อบัญญัติองค์การบริหารส่วนตำบลนาสี เรื่อง หลักเกณฑ์การคัดแยกมูลฝอย พ.ศ. 2563



ส่วนราชการ..........................................................................................................................................................................................................................................................

ที่............................................................................................................................................ วันที่...............................................................................................................................

**เรื่อง**.....................................................................................................................................................................................................................................................................................

เรียน นายกองค์การบริหารส่วนตำบลนาสี

1. เรื่องเดิม

อาศัยอำนาจตามความในมาตรา 71 แห่งพระราชบัญญัติสภาตำบล และองค์การบริหารส่วนตำบล พ.ศ. 2537 ซึ่งแก้ไขเพิ่มเติมโดยพระราชบัญญัติสภาตำบล และองค์การบริหารส่วนตำบล (ฉบับที่ 5) พ.ศ. 2546 และมาตรา 34/3 (2) แห่งพระราชบัญญัติรักษาความสะอาด และความเป็นระเบียบเรียบร้อยของบ้านเมือง พ.ศ. 2535 ซึ่งแก้ไขเพิ่มเติมโดยพระราชบัญญัติรักษาความสะอาดและความเป็นระเบียบเรียบร้อยของบ้านเมือง (ฉบับที่ 2) พ.ศ. 2560 องค์การบริหารส่วนตำบลนาสี โดยที่เป็นการสมควรตราข้อบัญญัติองค์การบริหารส่วนตำบลนาสี ว่าด้วยหลักเกณฑ์การคัดแยกมูลฝอย

**2. ข้อเท็จจริง**

เพื่อประโยชน์ในการรักษาความสะอาดและการจัดระเบียบในการคัดแยก เก็บ ขน และกำจัด สิ่งปฏิกูลและมูลฝอยในเขตองค์การบริหารส่วนตำบลนาสี และสร้างความตระหนักและความรู้แก่ประชาชนในการคัดแยกขยะ ให้ประชาชนมีส่วนรับผิดชอบในการจัดการขยะมูลฝอย ณ แหล่งกำเนิดมูลฝอย จึงตราข้อบัญญัติองค์การบริหารส่วนตำบลนาสี เรื่องหลักเกณฑ์การคัดแยกขยะมูลฝอย พ.ศ. 2563 เพื่อบังคับใช้ในเขตองค์การบริหารส่วนตำบลนาสี (แนบท้ายบันทึกข้อความนี้) เรียบร้อยแล้ว จึงเสนอผู้บริหารท้องถิ่นเพื่อเสนอต่อสภาท้องถิ่น

**3. ข้อควรพิจารณา**

เห็นควรเสนอร่างข้อบัญญัติองค์การบริหารส่วนตำบลนาสี เรื่อง หลักเกณฑ์การคัดแยกมูลฝอย พ.ศ. 2563 ต่อสภาองค์การบริหารส่วนตำบลนาสี ต่อไป

จึงเรียนมาเพื่อโปรดพิจารณาดำเนินการ

(ลงชื่อ).............................................

(นายศักดิ์ดา ภาชู)

หัวหน้าสำนักปลัด

-2-

(ลงชื่อ).............................................

(นางนิยดา จวงโส)

รองปลัดองค์การบริหารส่วนตำบล รักษาราชการแทน

ปลัดองค์การบริหารส่วนตำบลนาสี

(ลงชื่อ).............................................

(นายวิเชียร พูดเพราะ)

นายกองค์การบริหารส่วนตำบลนาสี



ที่ นภ 757.01/56 ที่ทำการองค์การบริหารส่วนตำบลนาสี

**อำเภอสุวรรณคูหา นภ** 39270

**19 กุมภาพันธ์** 2563

##### **เรื่อง ส่งร่างข้อบัญญัติองค์การบริหารส่วนตำบลนาสี เรื่อง หลักเกณฑ์การคัดแยกมูลฝอย พ.ศ. 2563**

**เรียน นายอำเภอสุวรรณคูหา**

**สิ่งที่ส่งมาด้วย ร่างข้อบัญญัติองค์การบริหารส่วนตำบลนาสี เรื่อง หลักเกณฑ์การคัดแยกมูลฝอย พ.ศ. 2563 จำนวน 3 ชุด**

ตามที่ องค์การบริหารส่วนตำบลนาสี ได้ประชุมสภาองค์การบริหารส่วนตำบลนาสี สมัยสามัญ สมัยที่ 1/2563 ครั้งที่ 1 วันที่ 3 กุมภาพันธ์ 2563 เพื่อพิจารณาให้ความเห็นชอบ**ข้อบัญญัติองค์การบริหารส่วนตำบลนาสี เรื่อง หลักเกณฑ์การคัดแยกมูลฝอย พ.ศ. 2563**  ซึ่งสภาองค์การบริหารส่วนตำบลนาสีให้ความเห็นชอบ แล้วนั้น

ในการนี้ องค์การบริหารส่วนตำบลนาสี จึงขอส่งร่าง**ข้อบัญญัติองค์การบริหารส่วนตำบลนาสี เรื่อง หลักเกณฑ์การคัดแยกมูลฝอย พ.ศ. 2563**  เพื่อให้นายอำเภอสุวรรณคูหาพิจารณาอนุมัติต่อไป

**จึงเรียนมาเพื่อโปรดพิจารณา**

**ขอแสดงความนับถือ**

(นายวิเชียร พูดเพราะ)

นายกองค์การบริหารส่วนตำบลนาสี

สำนักปลัด

โทร/โทรสาร 042-109994



ที่ นภ 757.01/ ที่ทำการองค์การบริหารส่วนตำบลนาสี

**อำเภอสุวรรณคูหา นภ** 39270

**เมษายน** 2563

##### **เรื่อง ส่งสำเนาข้อบัญญัติองค์การบริหารส่วนตำบลนาสี เรื่อง หลักเกณฑ์การคัดแยกมูลฝอย พ.ศ. 2563**

**เรียน นายอำเภอสุวรรณคูหา**

**สิ่งที่ส่งมาด้วย สำเนาข้อบัญญัติ เรื่อง หลักเกณฑ์การคัดแยกมูลฝอย พ.ศ. 2563 จำนวน 1 ฉบับ**

ตามที่ นายอำเภอสุวรรณคูหา ได้พิจารณาให้ความเห็นชอบ**ด้วยกับข้อบัญญัติองค์การบริหารส่วนตำบลนาสี เรื่อง หลักเกณฑ์การคัดแยกมูลฝอย พ.ศ. 2563**  ตามมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติม เมื่อวันที่ 2 เมษายน 2563 แล้วนั้น

ในการนี้ องค์การบริหารส่วนตำบลนาสี จึงขอส่งสำเนา**ข้อบัญญัติดังกล่าว เพื่อเก็บเป็นหลักฐานและให้ประชาชนขอทราบข้อมูล**ต่อไป

**จึงเรียนมาเพื่อโปรดทราบ**

**ขอแสดงความนับถือ**

(นายวิเชียร พูดเพราะ)

นายกองค์การบริหารส่วนตำบลนาสี

สำนักปลัด

โทร/โทรสาร 042-109994



ที่ นภ 757.01/ ที่ทำการองค์การบริหารส่วนตำบลนาสี

**อำเภอสุวรรณคูหา นภ** 39270

**เมษายน** 2563

##### **เรื่อง** แจ้งปิดประกาศและประชาสัมพันธ์**การประกาศใช้ข้อบัญญัติองค์การบริหารส่วนตำบลนาสี**

##### **เรื่อง หลักเกณฑ์การคัดแยกมูลฝอย พ.ศ. 2563**

**เรียน** ผู้บริหาร อบต.นาสี, สมาชิกสภา อบต.นาสี และกำนัน ผู้ใหญ่บ้าน ตำบลนาสี ทุกหมู่

**สิ่งที่ส่งมาด้วย สำเนาข้อบัญญัติ เรื่อง หลักเกณฑ์การคัดแยกมูลฝอย พ.ศ. 2563 จำนวน 1 ฉบับ**

ตามที่ นายอำเภอสุวรรณคูหา ได้พิจารณาให้ความเห็นชอบ**ด้วยกับข้อบัญญัติองค์การบริหารส่วนตำบลนาสี เรื่อง หลักเกณฑ์การคัดแยกมูลฝอย พ.ศ. 2563**  ตามมาตรา 71 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 และแก้ไขเพิ่มเติม เมื่อวันที่ 2 เมษายน 2563 แล้วนั้น

ในการนี้ องค์การบริหารส่วนตำบลนาสี จึงขอแจ้งปิดประกาศและประชาสัมพันธ์**การประกาศใช้ข้อบัญญัติองค์การบริหารส่วนตำบลนาสี เรื่อง หลักเกณฑ์การคัดแยกมูลฝอย พ.ศ. 2563 เพื่อประกาศให้ประชาชนทราบ**โดยทั่วกัน

**จึงเรียนมาเพื่อโปรดทราบ**

**ขอแสดงความนับถือ**

(นายวิเชียร พูดเพราะ)

นายกองค์การบริหารส่วนตำบลนาสี

สำนักปลัด

โทร/โทรสาร 042-109994



ที่ นภ 757.04/58 ที่ทำการองค์การบริหารส่วนตำบลนาสี

3 หมู่ที่ 7 ตำบลนาสี อำเภอสุวรรณคูหา จังหวัดหนองบัวลำภู 39270

19 กุมภาพันธ์ ๒๕63

เรื่อง แจ้งปิดประกาศและประชาสัมพันธ์

เรียน ผู้บริหาร อบต.นาสี, สมาชิกสภา อบต.นาสี และกำนัน ผู้ใหญ่บ้าน ตำบลนาสี ทุกหมู่

สิ่งที่ส่งมาด้วย สำเนาประกาศองค์การบริหารส่วนตำบลนาสี เรื่อง การกำหนดสมัยประชุมสามัญ

ประจำปี พ.ศ. ๒๕63 และกำหนดวันเริ่มสมัยประชุมสามัญประจำปีสมัยแรกของปีถัดไป และกำหนดจำนวนวันในสมัยประชุม จำนวน ๑ ฉบับ

ด้วยสภาองค์การบริหารส่วนตำบลนาสี ในคราวการประชุมสภาองค์การบริหารส่วนตำบลนาสี สมัยสามัญ สมัยแรก ประจำปี พ.ศ. ๒๕63 เมื่อวันที่ 3 เดือน กุมภาพันธ์ พ.ศ. ๒๕63 ได้กำหนดสมัยประชุมสามัญประจำปี พ.ศ. ๒๕63 และกำหนดวันเริ่มสมัยประชุมสามัญประจำปี สมัยแรกของปีถัดไป และกำหนดจำนวนวันในสมัยประชุม นั้น

ในการนี้ องค์การบริหารส่วนตำบลนาสี จึงขอส่งสำเนาประกาศองค์การบริหารส่วนตำบลนาสี เรื่อง การกำหนดสมัยประชุมสามัญ ประจำปี พ.ศ. ๒๕63 และกำหนดวันเริ่มสมัยประชุมสามัญประจำปีสมัยแรกของปีถัดไป และกำหนดจำนวนวันในสมัยประชุม ให้ท่านทราบและขอความร่วมมือประชาสัมพันธ์ปิดประกาศไว้ ณ ศาลาประชาคมหมู่บ้าน/ที่ทำการผู้ใหญ่บ้าน ให้ประชาชนได้ทราบโดยทั่วกัน

จึงเรียนมาเพื่อทราบและดำเนินการต่อไป

ขอแสดงความนับถือ

(นายสมชาย ศรีพุทธา)

ประธานสภาองค์การบริหารส่วนตำบลนาสี

งานกิจการสภาอบต.

สำนักงานปลัด

โทร.โทรสาร 0-4210-9994